Dara-dara (Knema cinerea) ya iku wit taunan saka kulawarga Myristicaceae. Wit iki dhuwuré 4-15 mèter lan dhiamèter galihé 30 séntimèter. Galihé silindris werna soklat kairengan. Ing kulité ana alur kang kasar. Ninggalaké membran utawa bagan. Godhongé tunggal lonjong lan pucuké lancip. Werna ijo tuwa kanthi dawa 4-5 cm lan klawu ing ngisoré. Kembang kasusun ing malai. Saben sak gantil isiné 1-5 kembang. Kembang werna jambon. Wohé bunder 1-2 cm werna kuning lan njeroné werna abang mbranang. Ing basa liya, wit iki uga duwé jeneng Ki Mokla (Sunda) lan Thereu Pote (Madura).

Biologi lan Ékologi 
Dara-dara ngembang lan awoh saben taun.  Nanging paling akèh ing mangsa katiga. Tetuwuhan iki tuwuh mawa wiji. Pasebaran wiji direwangi dening manuk. lan awoh saben taun.  Wit iki bisa tuwuh 0-300 méter ing sadhuwuring samodra. Bisa tuwuh ana ing alas sekundhèr lan primèr. Pasebaran tanduran iki ing Sumatra, Jawa, Florés, Maluku lan Pilipina. Wit iki gunggungé sansaya sethitik ing donya, mila ditrapaké kanthi status kaancam punah.

Piguna 
Kayu saka tetuwuhan Dara-dara bisa kanggo prabot omah. Wiji saka wit iki bisa didheplok kanggo nambani penyakit kudhis lan penyakit kulit kanthi cara dibaluraké.

Kapustakan 

Tetuwuhan Indonésia
Tetuwuhan wiji kabukak
Wit